**การใช้และบำรุงรักษาอาวุธปืนหมู่บ้าน อพป.**

|  |  |
| --- | --- |
| **ระเบียบ กฎหมาย** | **หนังสือสั่งการ** |
| **ข้อปฏิบัติ ว่าด้วยการเบิกจ่าย การเก็บรักษา และการจำหน่ายอาวุธปืนและเครื่องกระสุนปืน ที่ใช้สำหรับ**  **หมู่บ้านอาสาพัฒนาและป้องกันตนเอง พ.ศ. 2524**  **(เอกสาร 1)**  **หมวดที่ 3**  **การเก็บรักษาและรับผิดชอบ**  **ข้อ 14** ให้ผู้ได้รับมอบอาวุธปืน และเครื่องกระสุนปืน ใช่ในการปฏิบัติหน้าที่รับผิดชอบอาวุธปืนและเครื่องกระสุนปืนตลอดระยะเวลาที่ได้รับมอบไว้ จะพ้นความรับผิดชอบต่อเมื่อได้ส่งมอบให้ผู้มีหน้าที่คนอื่นหรือส่งคืนแล้วเท่านั้น และเมื่อพ้นจากการปฏิบัติหน้าที่แล้วต้องส่งมอบอาวุธปืนและเครื่องกระสุนปืนคืนทันที  **ข้อ 15** ผู้มีหน้าที่เก็บรักษา หรือใช้อาวุธปืนและเครื่องกระสุนปืน ต้องใช้ความระมัดระวังในการใช้และบำรุงรักษาอยู่เสมอ หากเกิดชำรุดหรือสูญหาย เนื่องจากความประมาทเลินเล่อหรือละเลยหน้าที่ที่จะพึงปฏิบัติเกี่ยวกับการใช้และบำรุงรักษา ผู้นั้นต้องรับผิดชอบชดใช้ราคาเท่ากับราคาท้องตลาด หรือราคาตามอัตราที่กำหนดไว้  **ข้อ 16** ให้นายอำเภอตั้งเจ้าหน้าที่รับผิดชอบกำกับดูแลและตรวจสอบการใช้อาวุธปืนและเครื่องกระสุนปืน ของราษฎรหมู่บ้านอาสาพัฒนาและป้องกันตนเอง ให้เป็นไปด้วยความเรียบร้อย โดยให้มีการตรวจสอบอย่างน้อยเดือนละครั้ง แล้วรายงานให้อำเภอทราบผลการตรวจสอบทันที | **หนังสือกรมการปกครอง ที่ มท 0314.1/ว 1570 ลว. 31 พฤษภาคม 2543 เรื่อง ให้กวดขันการใช้และบำรุงรักษาอาวุธปืนหมู่บ้าน อพป. (เอกสาร 2)**  **1.** การเบิกจ่ายอาวุธปืน เครื่องกระสุนปืน ให้เจ้าหน้าที่  ผู้รับผิดชอบระดับอำเภอ หมู่บ้าน จัดทำบัญชีควบคุมการเบิกจ่ายให้ถูกต้องตามข้อปฏิบัติฯ  **2.** ให้ประธานคณะกรรมการกลางหมู่บ้าน พิจารณาจ่ายอาวุธปืน เครื่องกระสุนปืนให้กับผู้มีหน้าที่เกี่ยวข้องกับการรักษาความสงบเรียบร้อยและความปลอดภัยของหมู่บ้านเท่านั้น หากฝ่าฝืนจะต้องรับผิดชอบในความเสียหายหรือสูญหายที่เกิดขึ้น  **3.** ให้นายอำเภอออกคำสั่งราษฎรชุดรักษาความปลอดภัยหมู่บ้าน ผนวกประกอบคำสั่งหรือแผนและกำหนดรายการสั่งใช้อาวุธปืน เพื่อปฏิบัติตามคำสั่งหรือแผนรักษาความปลอดภัยหมู่บ้าน  **4.** เมื่อชุดรักษาความปลอดภัยหมู่บ้านพ้นจากการปฏิบัติหน้าที่แล้ว ให้ส่งคืนอาวุธปืนและเครื่องกระสุนปืน ให้ประธานคณะกรรมการกลางหมู่บ้านทันที  **5.** ให้นายอำเภอแต่งตั้งเจ้าหน้าที่รับผิดชอบและตรวจสอบการใช้อาวุธปืนของหมู่บ้าน อพป. อย่างใกล้ชิดและสม่ำเสมอ  **หนังสือกรมการปกครอง ที่ มท 0308.3/ว 115 ลว. 3 มกราคม 2556 เรื่อง** **แจ้งราคากลางการขออนุมัติจำหน่ายอาวุธปืนลูกซอง** **(เอกสาร 3)** ในราคากระบอกละ 30,600 บาท  **หนังสือกรมการปกครอง ด่วนมาก ที่ มท 0308.3/ว 1387 ลว. 19 มกราคม 2554 เรื่อง** **การรายงานสถานภาพอาวุธปืนและกระสุนปืน ตามโครงการอาสาพัฒนาและป้องกันตนเอง (อพป.)** **(เอกสาร 4)**  (จังหวัด ทั้ง 60 จังหวัด ให้รายงานทุก ๆ 3 เดือน มกราคม - มีนาคม , เมษายน - มิถุนายน , กรกฎาคม - กันยายน , ตุลาคม - ธันวาคม ภายในวันที่ 10 ของเดือน มกราคม เมษายน กรกฎาคม และ ตุลาคม) |

**กลุ่มงานบริหารงานมวลชน**

**ส่วนกิจการมวลชน**

**สำนักกิจการความมั่นคงภายใน**